Elva Haigla käivitab lähikonnas esimese avalikul hoonel töötava päikesepargi
#000002
Neljapäeval, 23. septembril avab Elva Haigla oma tervisekeskuse katusel päikesepargi, mis toodab rohkem kui veerandi perearstide tööks vaja minevast elektrienergiast
#000003
„Mul on hea meel, et just tervisekeskus näitab Elva valla avalikele asutustele teed rohepöördeks, sest targalt majandades hoiame loodust tulevastele põlvkondadele,“ ütles Elva Haigla juhataja Peeter Laasik. „Raviasutus peab ennekõike andma kvaliteetset arstiabi ning ravima inimesi. Elektrienergia tark kasutamine, ajakohane ventilatsioon ning päikesepaneelid aitavad just neid eesmärke täita.“
#000004
Ideaaltingimustes aitavad 230 ruutmeetrile katusepinnale paigutatud 20 kW võimsusega päikesepaneelid kokku hoida veerandi tervisekeskuse elektrikuludest. Aastas suudavad päikesepaneelid toota hinnanguliselt 19 256 kWh elektrienergiat. Toodetud energia, mis ületab tervisekeskuse tarbimist, müüakse Elektrilevi OÜ jaotusvõrku. Ligi 17 000 eurot maksnud päikesepark tasub ennast ära seitsme aasta jooksul. Paneelide oodatav eluiga on 35 aastat.
#000005
Päiksepargi rajamist finantseeriti projekti „Tartumaa esmatasandi tervisekeskuse rajamine“ raames, mille toetus pärineb 75% ulatuses Euroopa Regionaalarengu Fondist, 25% omafinantseeringust.
#000006
Elva Haigla koos tervisekeskusega pakub arstiabi teenust rohkem kui 23 000 inimesele Elva linnas ja vallas, Tartumaal Nõo ja Kambja vallas ning Valgamaal Otepää vallas.
#000007
Tartumaa Tervisekeksus näeb meditsiini kitsaskohtadele lahendust tervisekeskuste arendamises
#000008
Paljusid Elva traditsioonilisi spordisündmuseid ähvardab sel aastal ära jäämine
Elva valla juhtimises on ületatud kõik punased jooned
Elva Gümnaasiumi uus direktor on Marek Sammul
#000015